b'\n_START_ARTICLE_\nTrysilbussen\n_START_PARAGRAPH_\nTrysilbussen (tidligere Trysil Bilruter) er et busselskap med base og lang historie i Trysil. Selskapet ble i 2000 overtatt av nasjonale selskaper, men navnet Trysilbussen ble likevel brukt i mange \xc3\xa5r. Siden 2015 drives busstrafikken i Trysil av Tr\xc3\xb8nderbilene (lokalt) og ekspressruta Trysil-Oslo drives av Boreal Travel under navnet Trysilekspressen.\n_START_SECTION_\nVekst og utvikling\n_START_PARAGRAPH_\nP\xc3\xa5 midten av 1950-tallet fikk Trysil Bilruter bygd rutebilstasjon med garasjer og verksted i Trysil. Dette anlegget har v\xc3\xa6rt basen for all rutebildrift i Trysil fram til det siste._NEWLINE_Selskapet vokste videre, b\xc3\xa5de innen person- og godstrafikk. Rutebilstatistikken for 1978 viste at Trysil Bilruter da hadde 64 hel\xc3\xa5rs ansatte, 20 busser, 21 lastebiler og 20 tilhengere. Selskapet hadde p\xc3\xa5 dette tidspunkt en betydelig langtransport med vogntog. Grunnlaget var utkj\xc3\xb8ring av trelast, ferdighus og hytter fra Trysil til ulike kanter av landet._NEWLINE_P\xc3\xa5 slutten av 1970-tallet fikk Trysil Bilruter ogs\xc3\xa5 kj\xc3\xb8re helgeruter til Oslo for de mange pendlerne fra Trysil som arbeidet i Oslo-omr\xc3\xa5det._NEWLINE_Pendlerrutene til Oslo ble begynnelsen p\xc3\xa5 det som skulle bli Trysilekspressen p\xc3\xa5 slutten av 1980-tallet. Da ble det \xc3\xa5pnet for ekspressbussruter parallelt med jernbanen i regi av NOR-WAY Bussekspress og det \xc3\xa5pnet for direkte ekspressbuss Trysil-Elverum-Oslo._NEWLINE_1. september endret Trysil Bilruter A/S navn til TB Invest A/S. Bildriften ble skilt ut i to selskaper: Trysilbussen A/S og TB Transport A/S._NEWLINE_Trysilekspressen vokste betraktelig. F\xc3\xb8rst ble det \xc3\xa5pent for bare en avgang til tur/retur til Oslo p\xc3\xa5 hverdagene, og det ble kj\xc3\xb8pt inn en dobbeltdekker for \xc3\xa5 f\xc3\xa5 med flest mulig passasjerer. S\xc3\xa5 ble det \xc3\xa5pnet for flere daglige avganger. I 2001 ble rutetilbudet Trysil-Oslo m/retur fordoblet, fra sju til fjorten avganger daglig. Dette skapte \xc3\xb8kt trafikk, men ikke tilstrekkelig til \xc3\xa5 dekke kostnadene ved det nye tilbudet. Det skjedde en gradvis nedtrapping av tilbudet. I 2016 er det i lavsesong tre avganger Trysil-Oslo m/retur, og en ekstra avgang Elverum-Oslo m/retur. I h\xc3\xb8ysesong er det fire turer Trysil-Oslo m/retur. Det er f\xc3\xa6rre avganger l\xc3\xb8rdag og flere p\xc3\xa5 s\xc3\xb8ndag.\n_START_SECTION_\nNye eiere overtar\n_START_PARAGRAPH_\nSelskapets \xc3\xb8konomi ble vanskelig p\xc3\xa5 grunn av store tap fra godstrafikken. Det ble stiftet et nytt selskap, TB Invest, som overtok virksomheten. Busstrafikken fortsatte videre, n\xc3\xa5 under navnet "Trysilbussen". I 2000 ble 2000 TB-Invest AS/Trysilbussen overtatt av Nordtrafikk i Vester\xc3\xa5len. I 2006 ble Nordtrafikk kj\xc3\xb8pt opp av Veolia Transport Norge. I 2011 ble Veolia-navnet erstattet med Boreal Transport, fra 1. januar 2017 blir Boreals bussdrift lagt til Boreal Buss._NEWLINE_I 2014 ble busstrafikken i Trysil langt ut p\xc3\xa5 anbud. Det var et stort anbud som omfattet hele \xc3\x98sterdalsregionen fra Elverum/Trysil i s\xc3\xb8r og hele omr\xc3\xa5det nordover til S\xc3\xb8r-Tr\xc3\xb8ndelag grense. Anbudet ble vunnet av Tr\xc3\xb8nderbilene. Fra 1. juli 2015 mistet Boreal alle bussruter i Hedmark p\xc3\xa5 kontrakt med Hedmark fylkeskommune. Dermed satt Boreal avd. Trysil igjen med den kommersielle rutetrafikken Trysil-Elverum-Oslo under navnet Trysilekspressen, som fra samme dato ble overf\xc3\xb8rt til s\xc3\xb8sterselskapet Boreal Travel. H\xc3\xb8sten 2015 overtok Boreal Travel ogs\xc3\xa5 anbudet p\xc3\xa5 skibusskj\xc3\xb8ring for SkiStar i Trysil fra H.M. Kristiansens Automobilbyr\xc3\xa5.'